stanford-oval/wikipedia huggingface dataset:
מלחמת בושין
תוצאות הקרב

לאחר הניצחון המשיך הצבא הקיסרי בתהליך איחוד המדינה תחת שלטון יחיד, לגיטימי וחזק. מקום מושבו של הקיסר עבר מקיוטו לטוקיו בסוף 1868. כוחם הפוליטי והצבאי של הדאימיו ברחבי יפן נחלש מאוד עם ביטול שיטת ההאן, וההאן עצמם הפכו במהרה למחוזות שמושליהם מונו על ידי הקיסר. רפורמה נוספת הייתה ביטול ופירוק מעמד הסמוראים, שאיפשרה לסמוראים לפנות לתפקידים מנהליים או ליזמות עסקית, אך הביאה רבים מהם אל סף העוני. מכיוון שההאן הדרומיים - סצומה, צ'ושו וטוסה - מילאו תפקיד חשוב בניצחון, מילאו אנשים מקרבם את מרבית תפקידי המפתח בממשלה בעשורים שלאחר מכן, במה שנקרא "אוליגרכיית מייג'י." ב-1869 נבנה מקדש יסוקוני בטוקיו לזכרם של חללי מלחמת בושין.
חלק ממנהיגי צבא השוגון-לשעבר נכלאו, אך חמקו מהוצאה להורג. החנינה נבעה מהתעקשותם של סאיגו ושל טוטומי איווקורה, אך גם בשל התערבותו של השגריר פארקס, שאמר ש"תקיפות כלפי קייקי [יושינובו] ותומכיו, בעיקר בדמות עונש אישי, יכתים את שמה של הממשלה החדשה בעיני מעצמות אירופה." לאחר שנתיים עד שלוש שנים במאסר שוחררו רובם ממאסר ונקראו למלא משרות בממשלה החדשה. אנומוטו, למשל, היה לדיפלומט ברוסיה ובסין, ואף היה שר החינוך.
הקיסר לא דבק במטרתו לגרש את הזרים מיפן ובמקום אימץ מדיניות שמטרתה המשכת תהליכי המודרניזציה במדינה ושינוי ההסכמים הבלתי שוויוניים אל מול מעצמות אירופה, כל אלה תחת המוטו "מדינה עשירה, צבא חזק" (fukoku kyōhei 富国強兵). אף על פי שבתקופת מייג'י חלה התחממות ביחסי יפן והמעצמות הזרות, הוכתמו יחסי יפן-צרפת בשל תמיכת האחרונה בשוגון. אך ב-1874, ועשר שנים מאוחר יותר, הוזמנו משלחות צבאיות צרפתיות ליפן. היחסים הגיעו לשיא כשב-1886 סייעה צרפת ליפן בבניית צי מודרני. למעשה החלו תהליכי המודרניזציה ביפן בשנים האחרונות של שוגונות טוקוגאווה, והקיסר מייג'י המשיך מדיניות זו, ויתרונו הוא שיכול היה לשלוט במדינה כולה ולרתום אותה למטלה ביעילות.
עם הכתרתו לקיסר פרסם מייג'י הצהרה בה הבטיח אפשרויות חדשות לאדם הפשוט, ביטל את מנהגי העבר (המעמדות) וקרא לרדיפת ידע למען חיזוק יסודות השלטון הקיסרי. חלק מהרפורמות של ממשלת מייג'י היו החלת חוק חינוך חובה וביטול המעמד הקונפוציאני. הרפורמות הגיעו לשיאן עם חוקת מייג'י ב-1889.
למרות התמיכה הנרחבת לה זכה הקיסר מצד מעמד הסמוראים, רבות מהרפורמות של ממשלת מייג'י פגעו באינטרסים שלהם: הקמת צבא מגויס המורכב מאנשים פשוטים ואובדן היוקרה והקצבאות גרמו להתמרמרות בקרב הסמוראים-לשעבר. המתח ביניהם לבין החצר הקיסרית גאה בעיקר בדרום, והתפרץ במרד סאגה ב-1874 ובמרד בצ'ושו ב-1876. בהנהגת טקמורי סאיגו, שפרש מהממשלה. עקב חילוקי דעות, פתחו סמוראים-לשעבר מסצומה במרד משלהם ב-1877.
בראי ההיסטוריה

בסקירות מודרניות נחשבת רסטורציית מייג'י כ"הפיכה ללא שפיכות דמים." למעשה מלחמת בושין מראה שההפיכה הייתה אלימה למדי: כ-120,000 חיילים השתתפו במלחמה בסך-הכול, ומהם נהרגו כ-3,500. תיאורים יפנים מאוחרים יותר נטו לרומנטיזציה של האירועים, בתארם את השוגון נלחם בשיטות מסורתיות כנגד הקיסר וצבאו המודרני. למרות השימוש שנעשה בשיטות לחימה מסורתיות, השתמשו שני הצדדים בנשקים החדישים ביותר של התקופה וישמו את שיטות הלחימה החדשות ביותר, כולל השימוש באוניות מחופות שריון ובתותחי גאטלינג ובהישענות על יועצים צבאיים זרים.
לקריאה נוספת

Jansen, Marius B. The Cambridge History of Japan Volume 5: The Nineteenth Century, Chapter 5, "The Meiji Restoration". Cambridge University Press, 1989. ISBN 9780521223560.
Keene, Donald. Emperor of Japan: Meiji and His World, 1852–1912. Columbia University Press, 2002. ISBN 9780231123419.
Satow, Ernest, Sir. A Diplomat in Japan. Stone Bridge Press, Inc., 2007. ISBN 9781933330167.
הערות שוליים

↑  Keene, עמ' 143.
↑  Jansen, עמ' 495.
| --- | --- |
בקרת זהויות :  NLI: 987007529233605171  LCCN: sh85069487 
אוניית הצי הקיסרי "קוקטסו"
תותחי עץ בהם נעשה שימוש במהלך המלחמה
הקיסר מייג'י עם נציגי המעצמות
מקלארן אוטומוטיב

| --- | --- |


 נתונים כלליים
 סוג:  חברת בת
 מייסדים:  מנכ"ל קבוצת מקלארן רון דניס
 תקופת הפעילות:  2010–הווה (כ־14 שנים)
 חברת אם:  קבוצת מקלארן
 חברות בנות:  מקלארן GT
 מיקום המטה:  אנגליה ווקינג, סארי, אנגליה
 בעלות:  קבוצת מקלארן
 ענפי תעשייה:  תעשיית הרכב
 מוצרים עיקריים:  מכוניות ספורט
 מנכ"ל:  אין כרגע
 עובדים:  1,500
  
 cars.mclaren.com
 
מקלארן אוטומוטיב (באנגלית: McLaren Automotive) היא יצרנית מכונית ספורט, שהוקמה על ידי קבוצת מקלארן בשנת 2010 והחליפה את מקלארן מכוניות.
מטה החברה ממקום במשרדי קבוצת מקלארן בוויקינג שבמחוז סארי שבמדינת אנגליה.
היסטוריה

בשנת 2010 הוקמה מקלארן אוטומוטיב על ידי מנכ"ל קבוצת מקלארן לשעבר רון דניס (אנ'), היא החליפה את מקלארן מכוניות שהוקמה בשנת 1985.
בשנת 2017 קנתה קבוצת מקלארן את מניותיו של רון דניס במקלארן אוטומוטיב ובכך מקלארן אוטומוטיב הפכה לבעלותה המלאה של קבוצת מקלארן.
ב-27 באוקטובר 2021 פרש מייק פלוויט מתפקידו כמנכ"ל החברה לאחר שמונה שנים שבהן הוא כיהן כמנכ"ל החברה.
דגמים

מקלארן אלבה
מקלארן ספידטייל
מקלארן 675LT
מקלארן 620R
מקלארן 540c
מקלארן 570s
מקלארן 765LT
מקלארן 600LT
מקלארן P1
מקלארן 720s
מקלארן 650s
מקלארן סנה
מקלארן GT
מקלארן MP4-12C - יוצרה בין השנים 2011–2014.
מקלארן F1 - מכונית הכביש הראשונה של מקלארן אוטומוטיב, יוצרה בין השנים 1992–1998.
חטיבות > מקלארן GT

מקלארן GT היא חטיבת המרוצים של מקלארן אוטומוטיב. היא הוקמה בשנת 2011. מקלארן GT מפתחת ומייצרת את גרסאות המירוץ למקלארן 720s ולמקלארן 570s.
המכונית הראשונה שפותחה על ידי מקלארן GT הייתה גרסת המירוץ למקלארן MP4-12C, שהושקה בשנת 2011.
הערות שוליים

↑  דני שטיינמן, שובה של המקלארן, באתר אוטו, ‏09 בספטמבר 2009
↑  New McLaren Group acquires Ron Dennis shareholdings in McLaren Technology Group & McLaren Automotive, באתר מקלארן, ‏30 ביוני 2021
↑  Mike Flewitt Steps Down As McLaren CEO, Brand Is Searching For Successor, Motor1.com (באנגלית)
↑  2011 מקלארן MP4-12C GT3, באתר מכוניות על
| מקלארן אוטומוטיב |
| --- | --- | --- |
| אישיים | רון דניס - מייסד • מייק פלוויט מנכ"ל החברה • רוברט מלוויל - מנהל עיצוב |  |
| כלי רכב נוכחיים | מקלארן אלבה • מקלארן ספידטייל • מקלארן 570S • מקלארן 765LT • מקלארן 600LT • מקלארן 720S • מקלארן GT • מקלארן סנה • מקלארן סולוס GT |  |
| כלי רכב לשעבר | מקלארן 675LT • מקלארן 620R • מקלארן 540C • מקלארן P1 • מקלארן 650S • מקלארן MP4-12C • מקלארן F1 |  |
| חטיבות | מקלארן GT - חטיבת המרוצים של החברה |  |
| אחר | קבוצת מקלארן (חברת האם) |  |
מערכת פתוחה

מערכת פתוחה (באנגלית: Open System) היא מערכת מחשב התומכת בסטנדרטים המאפשרים לה לעבוד בשיתוף עם מערכות אחרות ומאפשרת הגירה קלה של מערכות ממנה ואליה.


המשמעויות של עבודה בשיתוף ושל הגירה נמדדות על פי שני מאפיינים:
תמיכה בתפעוליות בינית
ביצוע היסב של מערכות מהמערכת הפתוחה למערכת אחרת ולהפך.
המונח נוצר בשנות ה-80 של המאה ה-20 והתייחס אז למערכות UNIX. המערכות הסגורות היו מערכות קנייניות כגון: מערכות הפעלה למיינפריים ומערכות מיקרוסופט ואפל. במשך השנים התייחס המושג יותר למערכות קוד פתוח, כגון: Linux. חלק מיצרני המערכות הקנייניות, כגון: IBM, סאן מיקרוסיסטמס ו DEC ניסו להתאים את המערכות הקנייניות שלהם לסטנדרטים פתוחים. גם חברת מיקרוסופט תמכה בהדרגה בסטנדרטים כאלה.
ראו גם

קוד פתוח
מערכת קואורדינטות שמימית

המחשה של מערכת הקואורדינטות האקליפטית כדוגמה למערכת קואורדינטות שמימית
באסטרונומיה, מערכת קואורדינטות שמימית זה שמם הכולל של מספר מערכות קואורדינטות כדוריות המתארות מיקום גופים על כדור דמיוני, בעל רדיוס אינסופי, שמרכזו במרכז מערכת הקואורדינטות. לדוגמה, במקרה של מערכת הקואורדינטות המשוונית (שמרכזה בכדור הארץ) המיקום מתואר על כיפת השמיים. לעיתים, כאשר רוצים לתאר את מיקומו המדויק של הגוף בחלל, ולא את מיקומו על מעטפת הכדור, מוסיפים עוד פרמטר המציין את מרחק הגוף ממרכז המערכת (בדרך-כלל מדובר על השמש או על כדור הארץ).
לכל מערכת ישנו מישור משווה (נקרא גם "המישור הבסיסי") שחתך שלו עם מעטפת הכדור מהווה את קו המשווה של המערכת. בכל מערכת ישנה נקודה על קו המשווה, שהקו המאונך לה הוא קו האורך 0.
מערכות שמימיות שונות

מערכת הקואורדינטות המשוונית: מערכת זו מקבילה לקווי האורך והרוחב של כדור הארץ, קו האורך 0 שלה עובר בנקודת שוויון האביב, ומרכזה בכדור הארץ.
מערכות שמישור המלקה הוא מישור המשווה שלהן, וקו האורך 0 שלהן עובר בנקודת שוויון האביב:
מערכת הקואורדינטות האקליפטית, שמרכזה בכדור הארץ.
מערכת הקואורדינטות ההליוצנטרית, שמרכזה בשמש.
מערכת הקואורדינטות האסימפטוטית: מערכת זו מקבילה לקווי האורך והרוחב של השמש, ושם מרכזה.
מערכת הקואורדינטות הגלקטית: מישור המשווה הוא המישור עליו שוכנת דיסקת גלקסיית שביל החלב ומרכזה במרכז הגלקסיה.
מערכת הקואורדינטות הסופר-גלקטית: מישור המשווה שלה הוא המישור הסופר-גלקטי.
מיצובישי טופו

| --- | --- |

Mitsubishi Toppo, שנת 2008
 מאפיינים כלליים
 יצרן:  מיצובישי מוטורס
 שנות ייצור:  1990 – 2004  2008 – 2012
 הרכבה:  יפן יפן
 מודל קודם:  Mitsubishi Minica (אנ')
 מודל אחריו:  Mitsubishi eK (אנ')
 חברת אם:  קבוצת מיצובישי
 אורך:  3,255-3,395 מ"מ
 רוחב:  1,395-1,475 מ"מ
 גובה:  1,195-1,790 מ"מ
 משקל:  620-900 ק"ג
 בסיס גלגלים:  2,260-2,540 מ"מ
 מפרט טכני
 מנוע:  3 צילינדרים, 4 שסתומים לצילינדר, 657 סמ"ק המפיק 51 כ"ס ב-6,500 סל"ד, יחס דחיסה 10.2:1, מנוע "מיצובישי" מסדרה "Mitsubishi 3G8 engine" (אנ') מסוג "3G83"  4 צילינדרים בטור, 5 שסתומים לצילינדר, 659 סמ"ק המפיק 64 כ"ס ב-7,000 סל"ד, יחס דחיסה 8.5:1, מנוע "מיצובישי" מסדרה "Mitsubishi 4A3 engine" (אנ') סוג מנוע "4A30" (מגדש טורבו)
 הילוכים:  תמסורת ידנית  - 4 מהירויות  תמסורת ידנית - 5 מהירויות  תמסורת אוטומטית - 3 מהירויות  תמסורת אוטומטית - 4 מהירויות
מיצובישי טופו (באנגלית: Mitsubishi Toppo) הוא רכב שטח קטן, שהוגדר ביפן כרכב נופש (recreational vehicle (RV)), מתוצרת התאגיד הרב-לאומי מיצובישי מוטורס היפני, אשר יוצר בין השנים 1990–2004, ו-2008–2012 ביפן.
דגם "מיצובישי טופו" הוגדר בקטגוריית כלי הרכב ביפן "Kei car" (אנ').
"מיצובישי טופו"

מנוע קדמי.
מנוע בנזין.
סוגי הנעה: הנעה קדמית 4x2, הנעה כפולה 4x4.
קיבולת מכל דלק - 30 ליטר (דגמים: "BJ M", "BJ R" שנת 1998).
בשנת 1998 הושק דור חדש מהדגם: "טופו BJ".
דגמים

"DBA-H82A" (דגמים: "TOPPO M", "TOPPO G").
"CBA-H82A".
דגמים > דגמי משנה

"Minica Toppo H22" (יוצר בין השנים 1990–1993).
"Minica Toppo H27" (יוצר בין השנים 1990–1993).
"Minica Toppo H31" (יוצר בין השנים 1993–1998).
"Minica Toppo H32" (יוצר בין השנים 1993–1998).
"Minica Toppo H36" (יוצר בין השנים 1993–1998).
"Minica Toppo H37" (יוצר בין השנים 1993–1998).
"Minica Toppo Town Bee H31A" (יוצר בין השנים 1997–1998).
"Minica Toppo Town Bee H36A" (יוצר בין השנים 1997–1998).
"Toppo BJ H42" (יוצר בין השנים 1998–2004).
"Toppo BJ H47" (יוצר בין השנים 1998–2004).
"Toppo BJ Wide H43A" (יוצר בין השנים 1999–2001).
"Toppo BJ Wide H48A" (יוצר בין השנים 1999–2001).
"Toppo H82" (יוצר בשנת 2008).
דגמים > דגמים דור שלישי (2008-2013)

"MITSUBISHI TOPPO M NAVI EDITION" (משנת 2009).
"MITSUBISHI TOPPO M" (משנת 2009).
"MITSUBISHI TOPPO S " (משנת 2009).
"MITSUBISHI TOPPO ROADEST T" (משנת 2010).
"MITSUBISHI TOPPO ROADEST G" (משנת 2010).
"MITSUBISHI TOPPO JOY FIELD" (משנת 2010).
"MITSUBISHI TOPPO MARBLE EDITION G" (משנת 2010).
"MITSUBISHI TOPPO MARBLE EDITION M". (משנת 2010).
"MITSUBISHI TOPPO MARBLE EDITION T" (משנת 2010).
תמונות

"מיצובישי טופו", שנת 2008
"מיצובישי טופו" דגם "ROADEST G"
"מיצובישי טופו" דגם "T"
"מיצובישי טופו" דגם "T"
"מיצובישי טופו" דגם "BJ"
"מיצובישי טופו" דגם "BJ"
"מיצובישי טופו" דגם "BJ"
"מיצובישי טופו" דגם "Minica H20", שנת 1990
"מיצובישי טופו" דגם "Minica H30"
"מיצובישי טופו" דגם "Minica H30 Town Bee"
ראו גם

מיצובישי מוטורס
מיצובישי i
הערות שוליים

↑  "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס
↑  "מיצובישי טופו" דגם "BJ M", שנת 1998 - מפרט ומידות carfolio.com/specifications/models/car
↑  "מיצובישי טופו" דגם "BJ R", שנת 1998 - מפרט ומידות carfolio.com/specifications/models/car
↑  "מיצובישי טופו" - דגמים goo-net-exchange.com/catalog/MITSUBISHI__TOPPO
↑  "מיצובישי טופו" דגם TOPPO M goo-net-exchange.com/catalog/MITSUBISHI__TOPPO
↑  "מיצובישי טופו" דגם TOPPO G goo-net-exchange.com/catalog/MITSUBISHI__TOPPO/10077268
↑  "מיצובישי טופו" דגם MITSUBISHI TOPPO MARBLE EDITION T . goo-net-exchange.com/catalog/MITSUBISHI__TOPPO/10067911
↑  "מיצובישי טופו" - תמונות drive2.com/cars/mitsubishi/toppo
↑  "מיצובישי טופו" carfromjapan.com/specifications/mitsubishi/toppo
↑  "מיצובישי טופו" דגם TOPPO T goo-net-exchange.com/catalog/MITSUBISHI__TOPPO/10077272
↑  "מיצובישי טופו" דגם ROADEST T carfromjapan.com/specifications/mitsubishi/toppo
↑  "מיצובישי טופו" דגם TOPPO MARBLE EDITION M carfromjapan.com/specifications/mitsubishi/toppo
↑  "מיצובישי טופו" דגם MITSUBISHI TOPPO MARBLE EDITION T carfromjapan.com/specifications/mitsubishi/toppo
מנדרין (דג)

| מנדרין |
| --- | --- |
 דג מנדרין ממבט צדי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-שפריר
משפחה:: שפריריים
סוג:: שפרירנון
מין:: שפרירנון הודי
שם מדעי
 Synchiropus splendidus ‏הרה, 1927

מנדרין (שם נוסף: שפרירנון הודי, שם מדעי: Synchiropus splendidus) הוא דג קטן בעל צבעים עזים ממשפחת השפריריים.
תיאור

בדומה לשאר הדגים ממשפחת השפריריים המנדרין הוא דג קטן, אורכו המרבי כ-6 ס"מ. גופו כמעט גלילי, עטוף בעור דק מכוסה בריר שמשמש כמחסום פיזי מצוין מפני פרזיטים ודוחה בצורה אפקטיבית טורפים פוטנציאלים. למנדרין ראש קצר ושתי עיניים גדולות ובולטות, פיו קטן וניתן למתיחה קדימה. בתוך הפה מספר שורות של שיניים קטנות. בדומה לשאר הדגים במשפחה זימיו של המנדרין נראים כשני חורים קטנים ולשני סנפירי הגב יש קרניים רכות. המנדרין הוא הדג הצבעוני ביותר במשפחת השפריריים ולכן הוא זוכה לפופולריות רבה. המנדרין הוא אחד משני מינים שידוע כי צבעם הכחול נובע מתאי פיגמנט ולא מננו-מבנים, השני הוא ה-Synchiropus picturatus. הדו-צורתיות הזוויגית באה לידי ביטוי במין זה בגודל הקרן הראשונה של סנפיר הגב שארוכה פי 2 אצל הזכרים. למרות איטיותם והעובדה שהם יחסית נפוצים בתחום מחייתם, דגי המנדרין לא נצפים לעיתים קרובות. תורמים לכך גודלם הקטן והעובדה שהם אינם יוצאים לחפש מזון מחוץ לאזור מחייתם.
שמות נוספים

המנדרין קיבל את שמו בזכות צבעיו העזים המזכירים את לבושו של המנדרין מהעידן של סין הקיסרית. הוא מוכר גם, באופן מטעה, כגובי מנדריני מכיוון שהוא דומה לדגי קברנון או לקרנון. שמות נוספים בהם הוא מכונה הם "מנדרין ירוק", "דג קשקוש", "מנדרין מפוספס", ו"דג פסיכדלי". בשם "מנדרין פסיכדלי" מכונה גם המין הקרוב Synchiropus picturatus.
הדג Siniperca chuatsi הידוע גם כאוקונוס סיני נקרא גם הוא מנדרין.
אזור מחיה

המנדרין חי באוקיינוס השקט באזור שבין אוסטרליה לאיי ריוקיו. דגי המנדרין שוכנים בתוך שוניות אלמוגים המספקות להם הגנה. הם מעדיפים לחיות בשוניות הקרובות לחופים.
תזונה

המנדרין ניזון מסרטנאים וחסרי חוליות קטנים שחיים בין הסלעים בשוניות האלמוגים.
הסתגלות לחיים באקווריום

אף על פי שהוא פופולרי מאוד בקרב מגדלי דגי נוי, המנדרין נחשב לדג קשה מאוד לגידול בגלל הרגלי האכילה שלו. חלק מהדגים לא מתרגלים לחיים בתוך האקווריום והם מסרבים לאכול דבר מלבד שטצדאים ושטרגליים חיים (כמו בטבע). למרות זאת, הדגים שכן מסתגלים לאוכל באקווריום נחשבים לעמידים מאוד בפני מחלת הנקודות הלבנות.
המנדרין אגרסיבי מאוד ועלול להילחם בזכרים אחרים עד המוות.
הערות שוליים

↑  מנדרין באתר הרשימה האדומה של IUCN
↑  רשימת מיני דגים פלשניים במאמרו של דני גולני מהמחלקה לאבולוציה, סיסטמטיקה ואקולוגיה באוניברסיטה העברית (הטבלה בעמ' 19)
תמונה של המנדרין מהחזית
מרסיפול פייט

| --- | --- |

 מקום הקמה:  קופנהגן 
 תקופת הפעילות:  מ-1981 
 סוגה:  הבי מטאל
 חברת תקליטים:  Roadrunner Records 
 www.kingdiamondcoven.com
 חברים
 King Diamond 
 
מרסיפול פייט (אנגלית: Mercyful Fate; "גורל מלא רחמים") היא להקת הבי מטאל דנית משנות השמונים, שזוהתה עם השירה האופראית המייללת של הסולן קינג דאיימונד, עם הסולואים הטכניים, הארוכים והמהירים של גיטרה חשמלית, ועם הטקסטים השטניים שגרמו למחלוקות לא-קטנות בתוך הלהקה ומחוצה לה. הלהקה נחשבת כאחת מהמשפיעות על סגנון הבלאק מטאל.
פעילות

לאחר שני האלבומים הראשונים, קינג דאיימונד עזב את הלהקה (על רקע האג'נדה השטנית שלו שלא מצאה חן בעיני שאר החברים, וכן על רקע מוזיקלי) ולקח את האנק שרמן איתו כדי להקים את להקת קינג דאיימונד.
ב־1993 התאחדה מרסיפול פייט (למעט קים ראז) והחלה להוציא אלבומים במקביל לקינג דאיימונד, כששתי הלהקות מחליפות ביניהן את הסולן לפי התור. אלבומים אלה נחשבים לפחות טובים משני האלבומים הראשונים.
בשנת 1998 הוציאה להקת המטאל האמריקאית מטאליקה (אשר המתופף שלה, לארס אולריך, הוא חבר של קינג דאיימונד), במסגרת אלבום הקאוורים Garage Inc.‎, מחרוזת של גרסאות כיסוי לשירי מרסיפול פייט, אשר נקראה כשם הלהקה ואורכה מגיע לכ-11 דקות.
משיריה המפורסמים ביותר של מרסיפול פייט: A Corpse Without a Soul ("גווייה ללא נשמה"), Curse of the Pharaohs ("קללת הפרעונים") ו-Evil ("רשע").
חברי ההרכב

קינג דאיימונד (קים בנדיקס פטרסון)
האנק שרמן
מייק וויד
שארלי ד'אנג'לו
ביארן ט. הולם
אלבומים

| שנת ההוצאה | שם האלבום |
| --- | --- |
1982: Mercyful Fate - EP
1983: Melissa
1984: Don't Break The Oath
1987: The Beginning
1992: Return of the Vampire
1993: In The Shadows
1994: The Bell Witch EP
1994: Time
1996: Into the Unknown
1998: Dead Again
1999: 9
מעושר לאושר 2

| --- | --- |

 בימוי:  קלים שיפנקו 
 הופק בידי:  David Tsallaev, אלכסיי טרוציוק, אנטון זלאטופולסקי, ויאצ'סלב דוסמוחמטוב, ויטאלי שליאפו, אדוארד אילויאן, דניס ז'לינסקי, Darya Gratsevich 
 תסריט:  Darya Gratsevich 
 שחקנים ראשיים:  מילוש ביקוביץ' מריה מירונובה איוואן אוחלוביסטין אלכסנדר סמוילנקו אגלאיה טרסובה נטליה רוגוז'קינה 
 מוזיקה:  איוואן בורליאייב 
 מדינה:  רוסיה רוסיה
 חברת הפקה:  Yellow, Black and White Group
 חברה מפיצה:  רוסיה סנטרל פרטנרשיפ רוסיה VGTRK ורוסיה-1
 הקרנת בכורה:  רוסיה 1 בינואר 2024
 משך הקרנה:  119 דק' 
 שפת הסרט:  רוסית 
 סוגה:  סרט קומדיה 
 תקציב:  770,000,000 מיליון רובל
 הכנסות:  4,000,000,000 מיליארד רובל
 סרט קודם:  צמית 
 דף הסרט ב־IMDb
 
מעושר לאושר 2 (ברוסית: Холоп 2, מילולית: "חולופ 2") הוא סרט קומדיה רוסי בבימויו של קלים שיפנקו בכיכובם של מילוש ביקוביץ', איוואן אוחלוביסטין ואגליה טראסובה.
לאחר שהתפכח, גרישה מחליט ללמד את קטיה, בתה החצופה של פקידת ממשלה ובמסגרת ניסוי חברתי הם זורקים אותה לתקופת האימפריה הרוסית על רקע מלחמת רוסיה–צרפת בשנת 1812.
הסרט יצא לאקרנים ברוסיה ב-1 בינואר 2024 ובסוף השבוע הראשון להקרנתו הכניס למעלה מ-315 מיליון רובלים ובסך הכל הסרט הכניס 4 מיליארד רובל רוסי שהופכים אותו לאחד משוברי הקופות הגדולים בבתי הקולנוע ברוסיה, אפילו יותר מקודמו, הסרט מעושר לאושר שהכניס מעט יותר מ-3 מיליארד רובל רוסי, עם זאת המבקרים פחות אהבו אותו וביקרו את התסריט הלא מקורי. בעקבות ההצלחה המסחרית, האולפנים הזמינו סרט שלישי בסדרה, שמתוכנן לצאת לאקרנים ב-23 בינואר 2025.
עלילה

הנערה המפונקת קטיה רגילה לחיות בשגשוג מוחלט. בהיותה בתה של הפקידה החשובה בעיר סנקט פטרבורג, טטיאנה וסילייבנה, היא מרגישה שעולם לא יענישו אותה. כך במהלך מסיבת יום ההולדת שלה, בעודה שיכורה היא גונבת סירת משטרה. אבל בעוד בית המשפט גוזר עליה שנתיים מאסר, בפועל, האם בעלת ההשפעה פשוט שולחת את בתה לאיחוד האמירויות הערביות.
פרשת גניבת הסירה המשטרתית בסנקט פטרבורג לא נעלמת מעיניו של גרישה, שמחליט לחנך את הנערה מחדש בזכות הצבתה בכפר רוסי מהמאה ה-19. במסגרת פרויקט של הפסיכולוג האקסצנטרי לב ארנולדוביץ'. גרישה מגייס את תמיכתם של מכרים ותיקים והשחקנים שביצעו בעבר תפקידים למחזה במסגרת החינוך מחדש שהוא עבר, אך איש מהם לא אהב את הרעיון הזה, שכן כולם חששו מזעמו של פאבל, אביו של גרישה, איש רב השפעה בעצמו. הצעיר הבטוח בעצמו לקח את כל הסיכונים ומבקש מהם לסמוך עליו. כך מתחילה ההצגה החדשה, הפעם בשביל קטיה החצופה. לאחר שחיכו לרגע הנכון, הקושרים חוטפים אותה. היא מתעשתת בעודה ברפת, מטבע הדברים לא מבינה מה קורה בכלל.
היוזמה של גרישה מתחילה להתפרק, שכן הוא תסריטאי לא מוצלח ולא נהנה מסמכות בקרב קבוצת השחקנים. כך, ללא הנהגתו של לב ארנולדוביץ' התוכנית נכשלת. בעוד שגרישה כמעט שורף את קטיה בחיים, הצוות יוצר קשר עם מנהיגם לשעבר. פאבל, אביו של גרישה נחרד מהמתיחה של בנו ומנסה לסיים במהירות את האירוע. עם זאת, לב, שמתגעגע לעבודה המעניינת, תומך בפרויקט החדש ושוב הופך לבמאי.
קודם כל, קטיה ההמומה מוצגת בפני אמה החורגת והרודנית, בגילומה של אשתו של פאבל, כמו גם אחותה למחצה אגליה והמשרתת ליובה. עם זאת, למרות ההשפלה שחוותה, "הילדה הגדולה" לא ממהרת להסיק מסקנות. בנוסף, טטיאנה ואסילבנה, מלווה במעגל אבטחה, כבר עוקבת אחר עקבות בתה. המעצבים נאלצים לנטוש בדחיפות את הכפר שלהם, ולפי הצעתו של לב, הם מעבירים את ההצגה לארמון מפואר, שפאבל קנה לאחרונה.
בעוד פאבל מסיח את תשומת ליבה של הפקידה, האחרים מכינים את הכל בחיפזון לנשף שמארגן "הנסיך" לכבוד האורחת. גרישה צריך לגלם את תפקיד הנסיך. הילדה נכנסת לאווירה. היא תופרת את השמלה שלה ולומדת צרפתית. אמה טטיאנה וסילייבנה הזועמת מאיימת לטפל בכולם, אך הצוות מציג לה את הרעיון שלהם והאישה מתחילה בהדרגה לשנות את דעתה לגבי הרעיון של גרישה.
על פי התוכנית של לב, לצורך השלמת החינוך מחדש של קטיה יש צורך לבצע הישג מסוים. הקבוצה מביימת מתקפה של חיילי נפוליאון. מול הילדה, "הנסיך מת" והיא עצמה נלקחת אל הקיסר הצרפתי. המפיקים חוששים שקטיה תערוק לצד הצרפתי, אבל במקום זאת היא מנסה לירות ב"נפוליאון". הסיפור מאחורי ההפקה נחשף. קטיה נחרדת, אבל עכשיו היא מבינה כמה טעתה. היא מחבקת את אמה בחום, מודה לגרישה והם הופכים לזוג.
שחקנים ודמויות

מילוש ביקוביץ' — גרישה
אגליה טראסובה — קטיה
איוואן אוחלוביסטין - הפסיכולוג לב ארנולדוביץ'
אלכסנדר סאמויילנקו - פאבל האוליגרך, אביו של גרישה
מריה מירונובה - אנסטסיה
אולגה דיבצבה - פולינה (אגליה)
הפקה

צילומי הסרט נערכו במחוז פסקוב ובאתרים שונים בעיר סנקט פטרבורג, כמו ארמון השיש, תעלת גריבוידוב ובית המדענים בעיר.
הערות שוליים

↑  Холоп 2. ЕАИС Фонд кино
↑  נתוני הכנסות באתר קרן הקולנוע הרוסי
↑  «Сомнительная поделка без души»: отзывы россиян о фильме «Холоп-2», News.ru
↑  Анонсирован «Холоп 3» — авторы назвали дату выхода
↑  Милош Бикович перевоспитает Аглаю Тарасову в продолжении «Холопа». Создатели фильма приступили к съемкам новой истории в Псковской области, RBK
↑  Фильмы «Холоп 2» и «Кракен» получат поддержку Фонда кино
↑  «Холоп 2», или Вкусный зрительский коктейль, pln-pskov.ru
צילומי החוץ נערכו במחוז פסקוב.
משחקי ילדים (ציור)

| --- | --- |

 מידע כללי
 צייר:  פיטר ברויגל האב 
 תאריך יצירה:  1560 
 טכניקה וחומרים:  לוח עץ, צבע שמן 
 ממדים בס"מ
 רוחב:  161 ס״מ 
 גובה:  118 ס״מ 
 נתונים על היצירה
 מספר יצירה:  GG_1017 (המוזיאון לתולדות האמנות) 
 מיקום:  המוזיאון לתולדות האמנות
 
משחקי ילדים הוא ציור משנת 1560 מאת הצייר הפלמי פיטר ברויגל האב. הציור מציג לצופה המודרני שפע של מידע על כ-91 משחקי ילדים שונים שהיו נפוצים בעבר בארצות השפלה, ושנעלמו ברובם הגדול, אם כי ילדים עדיין משחקים בחלקם, כגון חמש אבנים, סביבון, תופסת וטיפוס.
התצפית היא מגובה בינוני כלפי מטה, וכנהוג לעיתים אצל ברוגל, ציר ההתרחשות העיקרי רץ מצד שמאל למטה כלפי ימין למעלה. נקודת המגוז היא הכנסייה ליד הפינה הימנית העליונה. התמונה לא מספקת "נקודה אידיאלית", כדי לראות את התמונה כולה בבהירות יש להתרחק ממנה, אך כדי לראות את הפרטים במלואם יש להתבונן בה מקרוב.
זוהי יצירה גדולה, 116 × 161 ס"מ, שמופיעים בה 200 ילדים - 122 בנים ו-78 בנות. ניתן לראות בתמונה את הגישה שהייתה מקובלת בתקופה של ברויגל, להתייחס לילדים כמבוגרים קטנים - כל הדמויות לובשות מלבושי מבוגרים, בנות בסינרים וכובעים כמו אימהותיהן, ובנים במעילים כמו אבותיהם. על בסיס זה, כמו גם העובדה שלא ידוע על ציורים שמתארים משחקי ילדים עד להופעת ציור זה, הדגים ההיסטוריון הצרפתי פיליפ אריאס את טענתו שמושג הילדות לא היה קיים בימי הביניים.[דרוש מקור][דרושה הבהרה]
הציור, צבעי שמן על לוח עץ, מוצג כיום במוזיאון לתולדות האמנות בווינה.
משחקים

משחק בבובות
משחק בטקס המיסה
אקדח מים, מעבר לפינה - תנשמת בשובך נייד
תחפושות עם מסכות
נדנדה תלויה
טיפוס על גדרות
עמידת ראש
שיכול רגליים, אולי כדי להתגלגל ככדור
גלגול לפנים "אב קדמון" להתעמלות קרקע
רכיבה על גדר, משחק דימוי
חתונה, משחק דמיון
מעבר מכשולים (רגליים בועטות)
מעבר מכשולים - פרט
פרה עיוורת
משחק עם חיית מחמד- כאן ציפור
מלאכת יד כאן כובעים בקליעת נצרים
בועות סבון
שבשבת
סביבון, במאה ה-16 שימש במשחקי הקוביה
"חיית מחמד" קשורה ברצועה, שימוש בלבנה במשחק דימוי
חמש אבנים
תהלוכת טקס הטבילה
זוג או פרט או אבן נייר ומספריים
פינייטה
הליכה על קביים
חמור חדש (המכונה בירושלים סְמֶל)
חמור חדש - פרט
דו קרב אבירים (רכובים על סוסים)
אחד האבירים וסוסו
"כסא שבת"
"סוס עץ"
תחרות זריקת כובעים. הזריקה מבין רגלי המנהיג
"איש לחם הצימוקים"
העונש הוא הלקאה בישבן
כדור משחק עשוי משלפוחית שתן מנופחת של חזיר
חמור ארוך
משחק בחנות מצרכים
הטלת מטבעות או קוביות
הליכה על קביים (ארוכות)
סביבון מסוג "פורפרה"
משיכה בשיער
משחק בשוט
סחרור חצאיות
גולות
צייד פרפרים או חרקים אחרים בעזרת רשת
הטלת מטבע הכי קרוב לקיר
הערות שוליים

↑  תהלוכת החתונה מופיעה בדיוק במרכז התמונה, ייתכן שזהו מבט אירוני על הטקס הקדוש או ביקורת על כך שנישואי קטינים מותרים
↑  ייתכן שצבע התכלת בבגדי התינוק וגלימות המשתתפים מסמל לעג לעולם המבוגרים  כי הוא מסמל גבר נבגד, כמו בציור "הפתגמים ההולנדיים"
↑  שלפוחית השתן של החזיר הייתה בשימוש נרחב לחלק הפנימי של כדורים ספורטיביים וכבלון בחגיגות ופסטיבלים, כיום עדיין משמשת בחגיגות וקרנבלים מסורתיים באירופה וגם לצרכים רפואיים
| --- | --- |
בקרת זהויות :  NLI: 987007343183205171  BALaT: 11029284  GND: 4509804-9  LCCN: n98091639  RKDimages ID: 111680   WorldCat (עם LCCN): n98-091639